Järgnev saade on valminud tänu J.Meyeri teenistuspartnerite toele
Kui Jumala Sõna pole su sees, siis ammuta seda!
Kaevu Jumala Sõnasse ja ära lase seda käest
ja ole pidevalt selle keskel.
Kuidas saaks ilma Jumala Sõnata olla see, kelleks Jumal mind lõi?
Võimatu!
See on üleloomulik asi.
Loe seda ja see hakkab kasvama su vaimus.
Joyce'i piibliõppe kodulehe kaudu saad muuta oma piibliõppe elavamaks
Abistavad materjalid ja julgustav sõna Joyce'lt endalt.
Võta Jumala Sõnast maksimum,
kasutades seda piibliõppe materjali ekraanil nähtavalt kodulehelt.
Kui sa ei armasta ega väärtusta iseennast,
pole su elus midagi, mis oleks nauditav
või õiges korras.
IGAPÄEVAELU RÕÕMUD
Täna räägime emotsionaalsest tervisest.
Emotsionaalsest tervisest.
Kaks inimest on selle üle rõõmsad.
Pole hullu - ma siis räägingi teile kahele.
Oled sa emotsionaalselt terve?
Kui aus olla, siis on palju inimesi, kes seda pole.
Me tunded on vahel kontrolli alt väljas.
Me hing on haavatud tänu minevikus toimunud asjadele.
Me läheme küll eluga edasi ja loome suhteid,
püüdes edasi eksisteerida,
kuid asjad lihtsalt ei toimi.
Me tujud on kontrolli alt väljas,
me haletseme ennast ja oleme heitunud ning masenduses.
Kõik need erinevad asjad.
Kui me aga ei suuda talitseda oma halba käitumist
ja me tunded on kontrolli alt väljas,
siis sellel kõigel on alati kusagil oma juur.
Inimesed ütlevad tihti: "Peame jõudma asja tuumani."
On sul vahel olnud kellegagi pidevaid probleeme,
mispeale ütled: "Peame jõudma asja tuumani."
Mida sa aga tegelikult ütled, on see,
et kogu loos on palju enamat kui vaid see, mis on silmaga nähtav.
Nii peame ka jõudma tegeliku probleemini.
Toon siinkohal ühe näite.
Tundsin abielus olles pikki aastaid,
et mina ja Dave ei saa üldse millestki rääkida
ilma, et me tülli ei läheks.
Nii ütlesin talle alati: "Me ei saa kunagi millestki rääkida!",
mispeale ta ütles kord: "Tead Joyce - me ei räägigi,
sest ainult sina oled see, kes räägib ja kes tahab, et mina vaid kuulaks."
Piiblis on öeldud, et Jumal juhib meid kõige tõe sisse.
See võib ju kõlada ütlemata kenasti, kuid las ma öelda sulle -
sellest pole kasu, kui tead vaid tõde kellegi teise kohta.
Jumal tahab ilmutada sulle tõde ka sinu kohta.
Meie aga muretseme liiga palju selle üle,
mida teised teevad või ei tee,
samas kui peaksime vaid avama omaenda elud Jumala ees
ja ütlema: "Sa tegele minuga
ja ma palvetan kõigi teiste eest, et Sa ise tegeleks nendega."
Kui mina ja Dave rääkisime millestki ja ta minuga nõus polnud,
oli tüli kohe majas.
Meil olid suured tülid ja ma olin täiega segaduses.
Ma ei saanud enam arugi, millest jutt käib?
Tegu oli mingi tühise asjaga, mis viis meid ei tea, kuhu
ja nii ma siis räuskasingi, et me ei saa millestki rääkida!
Tuleb tuttav ette?
Heakene küll, ma siis aitan teid selles.
Tasuta nõustamine väikese annetuse eest.
Ma ei hakka teile isegi arvet saatma.
Ma ei teadnud, mis mu probleem on.
Ma lihtsalt ei saanud sellele pihta
ja kuna ma ei teadnud, milles mu enda probleem seisneb,
süüdistasin kõiges Dave'i.
See on see, mida me teeme -
selle asemel, et tegeleda omaenda probleemi juurega,
süüdistame me kõiges toimuvas kedagi teist.
Nii et, kui oled õnnetu, pead seda kellegi teise süüks.
Otsekui nemad peaks sind õnnelikuks tegema.
Nii oli see suur muutus mu jaoks, kui Jumal ütles,
et pean ise vastutama oma õnnetunde eest.
Mitte keegi ei saa teha sind õnnelikuks
või ka õnnetuks, kui sa ise ei taha õnnetu olla.
Meile aga ei meeldi kanda isiklikku vastutust,
kuna palju lihtsam on süüdistada, süüdistada, süüdistada
kõiki teisi.
Nii hakkasin palvetama,
et saada teada, milles tegelik probleem seisnes.
Jumalal ei läinud muide üldse kaua, et seda mulle näidata.
Nii see käib.
Probleemi põhituum peitus tõsiasjas, et minu hinges peitus hüljatuse juur
tänu sellele, kuidas ma üles kasvasin.
Kuni aga selle juurega midagi ei tehtud,
ei muutunud ka vili, mida mu elu kandis.
Nii et, kui oled hülgamise taustaga või kardad hülgamist,
siis kui keegi pole sinuga ühel meelel, tunned sa koheselt hüljatust.
Nii et, kui mina ja Dave vestlesime ja ta polnud minuga ühel nõul,
ei osanud ma eraldada oma isikut oma arvamusest.
Nii pidin õppima, et isegi, kui Dave ei nõustunud minuga,
ei tähendanud see, et ta oleks hüljanud mind kui inimest.
Jah, ta hülgas mu arvamuse, kuid mind armastas ikka edasi.
See oli tohutult suur asi mu jaoks
ja võib-olla pead ka sina sellele mõtlema.
Kui tundub, et sa ei suuda rääkida mõne inimese- või inimestega,
ilma, et selle peale närvi läheksid,
siis palu Jumalalt abi jõuda selle põhjuse juureni.
Küsi endalt, kuidas sa end tunned, kui keegi pole sinuga nõus.
Tunned sa end solvatuna, rumalana, mitte austatuna, hüljatuna?
Õpi, kuidas olla inimene Kristuses, kes on armastatud ja hinnatud,
hoides selle kõik lahus oma mõtetest, tegudest ja muudest välistest asjadest.
Kas keegi siin olijaist arvab,
et tegeled ehk veel endiselt mingigi hüljatuse juurega oma elus?
Päris suur hulk inimesi.
Kui aga edasi kuulata, leiab siit igaüks midagi.
Juured.
Kui juur on mäda, siis juur on mäda.
Nii tuleb vahel minna Jumala ette ja öelda:
"Mul ükskõik, kui peaksid ka kogu mu elu laiali lammutama,
aga ma tahan jõuda selle juureni, miks ma olen vihane?
Miks ma olen vihane või lähen marru, kui ei saa oma tahtmist?
Miks on mu tunded kontrolli alt väljas?
Miks kulutan nii palju aega enesehaletsusele?"
Aamen?
Matteuse 12:33 on öeldud, et kui puu on haige ja halb,
on ka vili haige ja halb.
"Kui puu on hea ja terve, on ka selle vili hea ja terve,
kuid kui puu on haige, mädanenud ja halb,
on ka selle vili haige, mädanenud ja halb.
Sest puud tuntakse ja hinnatakse selle vilja poolest."
Usklikena ei tunta meid meie auto stange kleepsu järgi.
Sa võid riputada kaela kõige suurema ja läikivama risti,
mida poest eales leida võid,
kuid tänapäeval ei ütle see enam midagi kellegi kohta.
Ma kunagi arvasin, et see tähendab midagi,
kuid mulle on selgeks saanud, et vilja tuleb hinnata targalt.
Aamen?
Mu ema oli emotsionaalselt haige.
Ta sai närvivapustuse ja sai kaks aastat šokiteraapiat,
sest tol ajal raviti inimesi sel moel.
Ta oli väga äärmuslikus olukorras, kuid tema probleemi juur peitus selles,
et ta vältis aastaid sellega tegelemist,
mida mu isa minuga tegi.
Isegi, et ta oli sellest teadlik ja oli ka tabanud isa teolt.
Kuid sa ei saa vältida oma probleeme -
mahamaetud asju, mis neelavad sind elusalt.
Saladused teevad meid haigeks.
Aamen?
Seetõttu on oluline rääkida Jumalaga avameelselt kõigest
ja kui tarvis, siis rääkida ka kellegi teisega.
Mu ema kandis ka läbi elu tohutut süükoormat,
sest ta ei tegelenud asjadega, millega oleks pidanud.
Nii võib ka süütunne sind emotsionaalselt haigeks teha.
Kui läheksid kunagi vaimuhaiglasse,
kus ma käisin aastaid tagasi
me teenistuse raames inimesi külastamas.
Oli lausa hämmastav,
kui paljud inimesed kõndisid seal ringi otsekui halvatud olekus.
Paljud neist ütlesid: "See kõik on minu süü.
See oli minu süü.
See oli minu süü."
Kuid pidev süükoormaga ringi käimine pole miski,
mida Jumal tahab, et teeksid.
Kui teed midagi valesti, paranda meelt,
palu Jumalalt andeks ja lase sel minna, liikudes edasi.
Kui su elus on probleeme, mida püüad vältida
ja millega mitte tegeleda,
siis need teevad sulle senikaua haiget,
kuniks sa ei saa Pühalt Vaimult julgust seista silmitsi nende asjadega
ja tegeleda nendega.
Mu ema laskis mu isal olla vägivaldne enda suhtes.
Isa käis väljas joomas ja peksis siis koju tulles ema läbi.
Ema aga valmistas talle järgmisel hommikul hommikusöögi.
Mind ajas kogu see asi täiega oksele.
Kodust lahkudes olin otsustanud,
et mitte ei keegi ei saa mind enam kunagi selliselt kamandama,
mistõttu mul oli vale suhtumine,
mis vajas Jumala poolset korrigeerimist.
Osad teist teavad täpselt, millest ma räägin.
"Keegi ei saa ütlema mulle, mida teha! Keegi ei saa mind kamandama!"
Olin omadega nii tasakaalust väljas,
et kui keegi palus mul teha midagi, mida ma ei tahtnud,
arvasin ma, et nad püüavad mind kontrollida,
mistõttu lükkasin hoobilt kõik oma müürid üles.
Ütleme vahel: "Sa oled täielik kontrolli-friik!"
Samas on võimalik, et sel inimesel on mineviku haavad,
mistõttu ta püüab lihtsalt end kaitsta uuesti haiget saamiste eest.
Ma ise tundsin samamoodi,
et pidin pingutama täie rauaga,
et teada ja hoida kõike oma kontrolli all,
sest kartsin, et muidu kasutatakse mind kurjasti ära.
Kuid siinkohal üks mõte, mida tasub meeles pidada -
haiget saanud inimesed teevad ka teistele haiget.
Nii on ka paljud inimesed me ümber,
keda me hukka mõistame ja kritiseerime
ning kelle oma elust välja lülitame,
saanud haiget, tehes nüüd haiget kellelegi teisele.
See ei tähenda seda,
et peaksid hoidma alal suhteid kellegagi, kes sind kuritarvitab
või sulle haiget teeb.
Mu ema oleks pidanud isa juurest ära minema.
Ta ei käitunud õigesti ei iseenda, minu ega mu venna suhtes,
kes tegi aastaid tagasi enesetapu
tänu kõigile neile jubedatele asjadele, mis me peres aset leidsid
ja millega kunagi korralikult ei tegeletud.
Kuid see, et pead kellestki füüsiliselt eemale hoidma,
ei tähenda veel, et sa ei võiks tema eest palvetada
ja paluda Jumalal tuua muutust ta ellu.
Ka ei tähenda see seda, et peaksid midagi halba ütlema ta kohta.
Neid inimesi on nii palju, kes kannavad endas seesmist valu.
Me kristlastena oleme muidugi üliosavad
kandma kirikus oma nö "kiriku nägu".
Me muud ei ütlegi kui vaid: "Minuga on kõik hästi, tänu Jumalale!"
Kui see vastab tõele, on tore,
aga kui mitte, siis ole aus,
sest kirik on tegelikult kui haigla
tervele kambale haiget saanud ja jamades olevatele inimestele.
Nii oleks hea ka lõpetada teesklemine, et meiega on koguaeg kõik hästi.
Isegi juhtidel on vahel tõsiseid probleeme,
samas kui neil on ka tõsiseid raskusi leida keegi, kellega neist rääkida,
sest neid kritiseeritaks ja mõistetaks kohe täiega hukka.
Kuid viimane asi, mida me vajame, on "haavatud tervendajad".
Seetõttu on ülioluline, et me juhid saaks oma asjad Jumalaga korda,
sest pime ei saa ju juhtida pimedat.
Mul endalgi on veel teatud teemasid ja probleeme,
kuid kui need on tõsised, siis ma ka räägin neist teile.
Ja kui ma ütlen teile, mida Jeesus te heaks teha saab,
siis seda seetõttu, et Ta on seda juba teinud minu heaks.
Sageli ongi paljud asjad, mida teile õpetan,
pärit nö mu enda taldrikult,
ehk tegu on asjadega, millega Jumal on mind esmalt toitnud
ja te saate sellest siis samuti osa.
Kuid täna tahan siis rääkida su olemuse juurtest.
Sellest, kuidas olla sügavalt juurdunud teadmisse,
et Jumal armastab sind.
Ja et Ta armastab sind tingimusteta.
Jumal on armastus.
Ta armastus pole mingi asi, mida Ta sisse-välja lülitab,
vaid armastus ongi see, kes Ta on.
Jumal on armastus.
Jah, Talle ei meeldi päris kõik asjad, mida me teeme.
Võimalik, et Ta lausa vihkab teatud asju, mida me teeme.
Kuid me peame õppima eristama oma isikut oma tegudest.
Mul on neli last ja ma armastan neid igavesti,
kuid vahel on aegu, kus...
Kui paljud mõistavad, mida ma öelda tahan,
ilma, et selle väljagi ütleksin?
Aamen?
Sa pead teadma, et oled armastatud ja väärtuslik.
Tean, et paljud teist ei kuulnud Johni tunnistust neljapäeva õhtul,
kuid annan sellest siinkohal kiire ülevaate.
Tal oli alkohoolikust ema
ja ta isa lahkus kodust, kui John alles väike oli.
Ta jäi üks alkohoolikust emaga, kes oli ka vägivaldne.
Tal oli ka vend ja nad kuulsid pidevalt, et nad on üks suur rämps.
Ema muide pakkis ta venna asjad kokku
ja viis poisi koos asjadega prügihunniku otsa istuma, öeldes:
"Sa oled rämps ja kui su isa sulle järgi ei tule,
võib prügimees su ise ära viia."
Ühtlasi ähvardas ema ka Johni, lubades temaga teha seda sama.
Lõpuks, kui John oli 14-aastane, ajas ema ta kodust minema,
mistõttu ta pidi ise kuidagi hakkama saama.
Kuna ta tundis end rämpsuna, sattus ta tsüklisse,
milles ka nii mina kui paljud teist on olnud,
kus ta püüdis maailma standardite järgi tõestada,
et tal on oma väärtus.
Kui Piiblis on öeldud, et Jeesus on tulnud meid vabastama,
siis tead, mis - sa pole vaba seni,
kuniks oled vaba vajadusest avaldada teistele muljet.
Minu puhul on nii, et see, mida näed, selline ma ka olen.
Tänu Jumalale,
et sain juba aastaid tagasi lahti vajadusest
avaldada inimestele muljet,
sest see on tohutult väsitav ja raske töö.
Aamen?
Sa ei saa minna endast välja, kui sa ei meeli mõnele inimesele.
Sa ei saa minna endast välja, kui keegi ei taha sind enam oma ellu.
Ära arva igakord, et probleem on sinus,
sest võib-olla on hoopis neil mõni probleem?
Aamen?
Nii käis ka John läbi kõikvõimalikust,
kuniks leidis Jumala Sõna ja Jumal hakkas teda tervendama.
Täna aga kasutab ta oma endist valu aitamaks teisi.
Nii tunneb John tänases materjalis paljud asjad kindlasti ära.
Palju aastaid tagasi käis üks naine mu konverentsil,
saades Jumalalt ühe sõnumi, mille ta kui joonisena üles kirjutas
ja mille osas ta on andnud meile loa seda kasutada.
Selle pealkiri on: "Nirisev teooria tingimuslikust armastusest
ja nirisev teooria tingimusteta armastusest."
See tähendab seda, et see, kuidas sind on kasvatatud,
mõjutab paljuski kogu su ülejäänud elu.
Kkui sind on valesti kasvatatud, pead teatud asju ümber õppima,
selle kaudu siis ka midagi uut õppides.
Seetõttu ongi nii oluline uuendada oma meeli,
sest kui sind on valesti koheldud,
tugineb su olemus alati häbitundele ja sa tunned end alati halvasti.
Seetõttu kuula, mida ma nüüd ütlen, kuigi ütlen seda sageli,
kuid täna on siis taas kordamise aeg.
Kui sa ei armasta ega väärtusta iseennast,
pole su elus mitte ühtki asja, mis oleks nauditav su jaoks
või mis oleks korras su jaoks.
Kuidas sa tunned iseenda kohta ja mida sa mõtled iseendast?
Mida sa mõtled sellest, mida teised sinu kohta mõtlevad?
Milline suhe on sul iseendaga?
Sa oled üks neist inimestest, kellest sa kunagi lahti ei saa,
sest kuhu iganes sa ka ei läheks - seal oled sa juba ees ootamas.
"Ups, jälle mina!"
Me sageli isegi ei mõtle suhtele iseendaga.
Kuid sa ei saa armastada kedagi teist, kui sa ei armasta iseennast.
Sul pole võimalik saada läbi kellegi teisega,
kui sa ei saa läbi iseendaga.
Kui sa ei armasta iseennast
ega tea, et Jumal armastab sind tingimusteta;
kui sa ei tea, et oled läbimas tervenemisprotsessi
ja isegi, et sa pole veel omadega pärale jõudnud,
pole sa ka tänu Jumalale enam seal, kus kord varem olid;
kui sa ei tea, et sa võid nautida oma teekonda,
siis tulevad esile järgmised asjad.
Tean, et see nimekiri on pisut pikk,
kuid püüan selle käigus siiski ka pisut õpetust jagada.
Tean, et olin juba lapsena teadlik Jumala olemasolust.
Olin 9-aastane, kui käisin salaja teatud sugulastega kirikus.
Käisin seal kavatsusega kogeda uuestisündi.
Ma isegi ei tea, kust ma seda teadsin,
kuid ma teadsin, et Jumal aitab ja juhatab mind.
Olin 9-aastane, kui Jeesuse oma Päästjana vastu võtsin
ja kui siis järgmine päev ukaka käigus pisut petsin,
veenis saatan mind kohe selles, et olen oma pääste kaotanud.
Sellest hetkest alates, kuni ajani, mil olin 20'ndates noor naine,
polnud mul mingit aktiivset suhet Jumalaga.
Küll aga võin tagasi vaadates öelda, et kui olin 9-aastane,
siis üks jõud täitis mind,
mis aitas mul tulla toime olukorraga, millega silmitsi seisin.
Nii et, isegi, et Jumal ei päästnud mind
sellest kuritarvitavast olukorrast,
andis Ta mulle siiski armu minna sellest läbi.
Ja kui aus olla,
siis täna ma isegi ei kahetse, et pidin sellest läbi minema,
sest sellest läbiminek
on osaliselt teinud minust selle, kes ma täna olen
ja kohe kindlasti aitab see mul aidata teisi nende olukordades.
Nii et, ma tundsin Jumalat
ja isegi uskusin, et Ta armastab.
Ma pole päris kindel,
kui palju ma uskusin seda, et Ta ka mind armastab,
kuid kui ma seda üldse uskusin,
siis eeldavasti selliselt, et Ta armastus on tingimuslik.
Sest kogu armastus, mida üldse kogesin
ja mis tegelikult polnud mingi armastus,
taandus sellele,
et iga väiksemagi soosingu või eesõiguse eest, mida kogesin,
tuli mul maksta.
See kõik sõltus minu tegudest ja käitumisest.
Kas keegi siin mõistab, millest ma räägin?
On teiega ikka kõik veel hästi?
Te saate sellele pihta, eks?
See pole ehk täna kõikse lõbusam päev,
aga see saab olema miski,
mille kaudu tõesti õppida midagi,
millest on teile tulevikus abi.
Üks parimaid asju, mida eales teha saad,
on õpetada oma lastele, et nad on armastatud tingimusteta.
Ja isegi, kui pead neid vahel distsiplineerima
ning halva käitumise tõttu neilt midagi ära võtma,
siis kinnita neile alati,
et teed seda vaid seetõttu, et armastad neid
ja ei lakka neid kunagi armastamast.
Ja mida iganes nad ka ei teeks, sa armastad neid tingimusteta.
Kuid ühtlasi pead ka aitama neil tegeleda nende halva käitumisega.
Ühtlasi on ka väga hea armastada teisi tingimusteta.
See ei tähenda,
et sulle peaks meeldima kõik, mida nad teevad,
aga sa võid sellest hoolimata armastada neid.
Kuid see on see, kuidas need asjad käivad.
Kui su elu juur peitub selles,
et kogetav armastus on rajatud tingimustele,
siis sa võid ka arvata, et Jeesus armastab sind tingimuslikult
mis omakorda paneb sind uskuma,
et Ta armastus su vastu sõltub su tegudest.
Nii võtad sa kogu selle suhte toimimise
automaatselt enda vastutusele,
arvates, et kõik, mida Jumalalt saad, tuleb hea käitumisega välja osta.
Kuid mul on sulle häid uudiseid - Jumal pole müüdav!
Sa ei saa Teda ära osta 5-tunnise hommikuse palvetamisega,
igakuise poole Piibli läbi lugemisega,
heade tegude tegemisega.
Kuula!
Kõik, mida me Jumala heaks teeme,
peaks alati olema tingitud sellest, et me armastame Teda
ja mitte sellest, et püüame Teda panna meid armastama.
Nii et, meeldib see sulle või mitte - sa oled armastatud!
Hea uudis on see, et me oleme armastatud,
isegi, kui me ehk pole seda väärt.
Vähemalt mitte väljaspool Kristust.
Kuid Ta armastab me elud tagasi hävingu mülkast.
Kui hea see veel on!
Ta armastab mu elu tagasi hävingu mülkast.
Inimesed vajavad nii väga teada,
et nad on armastatud.
Sest kui suudad uskuda, et Jumal armastab sind,
suudad ka hakata armastama iseennast.
Ja kui suudad armastada iseennast,
suudad ka hakata armastama teisi inimesi,
omades häid ja terveid suhteid ning tundes rõõmu oma elust.
Nii et, kui arvan,
et Jumala armastus mu vastu tugineb mu enda tegudele,
siis olen ma ka kindel,
et pean Ta armastuse välja teenima, olles Talle meelepärane.
Kui olen Talle meelepärane, tunnen end armastatuna,
kui ma aga pole Talle meelepärane, tunnen end hüljatuna.
See on see koht,
kus me hullumeelsed tunded tulevad mängu.
Sest mitte kõik, mida me tunneme, ei vasta tõele.
Muide, paljud me tunded ei vasta tõele.
Seega, kui ärkan hommikul, palvetan 1,5 tundi
ja loen Piiblist viis peatükki,
siis tunnen end hästi ja kogen ka, et Jumal armastab mind.
Nii on, kas pole?
Jah, on palju asju, mida Jumal tahab meile õpetada
ja asju, mille osas me käitumist lihvida,
kuid uskumine on siiki kõige olulisem.
Joyce tahab alati pakkuda sulle Jumala Sõna,
et kinnitada su vaimulikku teekonda.
Täna pakume sulle materjali "Terve elu - vaim, hing ja ihu"
"Aitäh sulle! Su siiras, kaine ja informatiivne õpetus
on avanud mu silmad, meele ja südame Jeesusele.
Olen hoopis teine inimene nüüd." Cynthia
Jumal hoolib igast su eluvaldkonnast.
Ta igatseb, et sul läheks hästi
nii vaimselt, hingeliselt kui füüsiliselt.
Selle 4. CD abil õpid tegema eluterveid valikuid.
Võid jõuda oma emotsionaalse valu juureni
ja võtta vastu Jumala tingimusteta armastuse.
Pluss palju muud.
Telli endale "Terve elu - vaim, hing ja ihu",
mis on ka digitaalselt allalaaditav.
Jumala abiga saad juurutada uusi harjumusi,
mis viivad sind tervema ja rõõmsama eluni.
Tellimisinfo on nähtav ekraanil.
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.